РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/102-14

28. мај 2014. године

Б е о г р а д

З А П И С Н И К

ДЕСЕТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 28. МАЈА 2014. ГОДИНЕ

Седница је почела у 15,30 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Мујо Муковић, заменик члана Одбора Верољуба Арсић, Катарина Ракић, Јасмина Обрадовић, заменик члана Одбора Биљане Пантић Пиља, Светислав Вукмирица, Ненад Николић, заменик члана Одбора Александра Јаблановић, Тања Томашевић Дамњановић, Жарко Мићин, Јанко Веаелиновић, Балинт Пастор и Весна Мартиновић.

Седници нису присуствовали: Драган Николић, Жарко Обрадовић, Неђо Јовановић, Петар Петровић, Мирко Чикириз и Весна Бесаровић, као ни њихови заменици.

На предлог председника Одбора, једногласно је усвојен следећи

Д н е в н и р е д :

1 Разматрање амандмана на Предлог закона о изменама и допунама Закона о порезу на доходак грађана, који је поднео Одбор за финансије, републички буџет и контролу трошења јавних средстава.

2 Разматрање амандмана на Предлог закона о изменама и допунама Закона о доприносима за обавезно социјално осигурање, који је поднео Одбор за финансије, републички буџет и контролу трошења јавних средстава.

Прва тачка дневног реда. Разматрање амадмана на Предлог закона о изменама и допунама Закона о порезу на доходак грађана, који поднео Одбор за финансије, републички буџет и контролу трошења јавних средстава.

Одбор је у складу са чланом 164. Пословника Народне скупштине размотрио амандман који је на члан 1. Предлога закона о изменама и допунама Закона о порезу на доходак грађана поднео Одбор за финансије, републички буџет и контролу трошења јавних средстава и сматра да је амандман у складу са Уставом и правним системом Републике Србије.

 Одбор је одлуку донео једногласно.

За известиоца Одбора на седници Народне скупштине одређен је председник Одбора.

Друга тачка дневног реда Разматрање амандмана на Предлог закона о изменама и допунама Закона о доприносима за обавезно социјално осигурање, који је поднео Одбор за финансије, републички буџет и контролу трошења јавних средстава.

Одбор је у складу са чланом 164. Пословника Народне скупштине размотрио амандман који је на члан 2. Предлога закона о изменама и допунама Закона о доприносима за обавезно социјално осигурање поднео Одбор за финансије, републички буџет и контролу трошења јавних средстава и сматра да је амандман у складу са Уставом и правним системом Републике Србије.

Одбор је одлуку донео једногласно.

 За известиоца Одбора на седници Народне скупштине одређен је председник Одбора.

Седница је завршена у 15,35 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић